จับกลยุทธ์ลงทุนวันนี้ โบรกฯ จัดทัพ 11 หุ้นเด็ดมีปัจจัยบวกน่าลงทุน
จับกลยุทธ์ลงทุนวันนี้ โบรกฯ จัดทัพ 11 หุ้นเด็ดมีปัจจัยบวกน่าลงทุน นำโดย IVL, EPG, ADVANC, DTAC, CPN, ROBINS, COM7, HMPRO, COL, TK และ GCAP
17 พ.ย. 2560

บล.กรุงศรี ระบุว่า ภาวะตลาดหุ้นไทยได้ปัจจัยบวกจากสภาผู้แทนราษฎรสหรัฐมีมติผ่านร่างกฎหมายปฏิรูปภาษีของพรรครีพับลิกันด้วยคะแนนเสียง 227 ต่อ 205 ซึ่งจะส่งให้กับวุฒิสภาสหรัฐต่อไป
อย่างไรก็ตาม Fund Flow ต่างชาติที่ไหลออกต่อเนื่องตั้งแต่ต้นเดือนพ.ย.ราว 1.5 หมื่นลบ. ยังคงเป็นแรงกดดันต่อทิศทางดัชนี ดังนั้นประเมินว่า SET จะปรับตัวขึ้นทดสอบ  1,700 จุดก่อนจะอ่อนตัวลง
สำหรับกลยุทธ์การลงทุนวันนี้ Selective Buy หุ้น IVL, EPG ได้อานิสงส์ความคืบหน้าแผนปฏิรูปภาษีของสหรัฐ กลุ่มสื่อสาร (ADVANC, DTAC) Valuation น่าสนใจหลังราคาปรับตัวลงสะท้อนข่าวความกังวลการประมูลคลื่น 900 1800 รอบใหม่แล้ว กลุ่มค้าปลีก (CPN, ROBINS, COM7, HMPRO, COL) มาตรการช็อปช่วยชาติ 11 พ.ย. – 3 ธ.ค.60 กลุ่มไฟแนนท์ (TK, GCAP) High Season การปล่อยสินเชื่อช่วงปลายปีและคาดอัตราดอกเบี้ยนโยบายยังอยู่ระดับต่ำ